মাঘমেলায় স্নানে বাধা! অনশনে বসলেন অবিমুক্তেশ্বরানন্দ জি মহারাজ

ওয়েব ডেস্ক : মাঘমেলায় (Magh Mela) স্নানে বাধা পেয়েছেন জ্যোতির্মঠের শঙ্করাচার্য স্বামী অবিমুক্তেশ্বরানন্দ জি মহারাজ (Shankaracharya Swami Avimukteshwaranand Ji Maharaj)। তা নিয়ে পুলিশের (Police) বিরুদ্ধে ক্ষোভ প্রকাশ করছেন তিনি। ঘটনার প্রতিবাদে তিনি রবিবার থেকেই অনশনে (Hunger strike) বসেছেন বলে খবর। এদিন দুপুর ১২টায় সাংবাদিক বৈঠক করার কথা তাঁর।

জানা গিয়েছে, রবিবার মৌনী অমাবস্যায় সঙ্গমে পবিত্র স্নান করতে যাওয়ার সময় শঙ্করাচার্যের রথ ও পালকি পুলিশ (Police) আটকে দেয়। প্রশাসনের তরফে অতিরিক্ত ভিড়ের কারণ দেখিয়ে তাঁকে রথ থেকে নেমে পায়ে হেঁটে যাওয়ার অনুরোধ করা হয়। কিন্তু সেই প্রস্তাবে আপত্তি জানানো হলে পরিস্থিতি উত্তপ্ত হয়ে ওঠে। শেষ পর্যন্ত শঙ্করাচার্য স্নান না করেই ফিরে আসেন।

আরও খবর : সকাল সকাল ভূমিকম্প রাজধানীতে! আতঙ্কে সাধারণ মানুষ

এই ঘটনাকে অপমানজনক বলে দাবি করে শঙ্করাচার্য জানান, সাধু-সন্ন্যাসীদের প্রতি পুলিশের আচরণ গ্রহণযোগ্য নয়। তাঁর ঘনিষ্ঠ মহল সূত্রে খবর, পুলিশের এই পদক্ষেপে তিনি গভীরভাবে আহত ও ক্ষুব্ধ হয়েছেন। সেই কারণেই প্রতিবাদস্বরূপ উপবাসে বসেছেন তিনি।

এদিকে প্রশাসনের দাবি, মৌনী অমাবস্যায় বিপুল ভিড়ের কারণে সঙ্গম এলাকায় নিরাপত্তা ও শৃঙ্খলা বজায় রাখতে কড়া ব্যবস্থা নেওয়া হয়েছিল। ভিআইপি চলাচলও সীমিত রাখা হয় বলে জানানো হয়েছে। শঙ্করাচার্যের উপবাস ও সাংবাদিক বৈঠক ঘিরে মাঘমেলায় নতুন করে উত্তেজনা ছড়িয়েছে। তবে এদিন সাংবাদিক সম্মেলনে তিনি কী বলেন, সেদিকে নজর রয়েছে সকলের।

দেখুন অন্য খবর :

The post মাঘমেলায় স্নানে বাধা! অনশনে বসলেন অবিমুক্তেশ্বরানন্দ জি মহারাজ first appeared on KolkataTV.